|  |  |  |  |  |
| --- | --- | --- | --- | --- |
| **MANDAG** | **TIRSDAG** | **ONSDAG** | **TORSDAG** | **FREDAG** |
|  | 1.**FRI** | 2.Språksamling  | 3.SkolegruppeSamling | 4.ProsjektSkolegruppa på fadderbesøk på skolen |
| 7.Prosjekt**Skolegruppe**Bibliotek**Varm mat** | 8.Prosjekt | 9.SamlingSkolegruppa på fadderbesøk på skolen | 10.**KRISTI HIMMELFARTS-****DAG** | 11.Samling |
| 14.ProsjektSkolegruppeBibliotek | 15.Prosjekt | 16.SamlingVi øver til 17. mai.Ta med flagg. | 17.**HIPP HIPP HURRA** | 18.**Planleggingsdag!****Barnehagen er stengt.** |
| 21.**2. PINSEDAG** | 22.Prosjekt | 23.Språksamling | 24.SkolegruppeSamling**Varm mat** | 25.Prosjekt |
| 28.ProsjektBibliotek | 29.Prosjekt | 30.Samling | 31.SkolegruppeSamling |  |

**EVALUERING AV APRIL:**

Vi har startet opp med prosjektjobbing i april med nytt fagområde: Natur, miljø og teknologi. Vi har begynt å notere været for hver dag og dette vil vi fortsette med ut mai. Vi følger også med på de endringene som skjer i naturen nå som det er våren, og håper at det dukker opp flere vårtegn etter hvert som snøen blir borte. Ellers har vi forska litt inne i forhold til undring og teknikk. Vann i vannglass som snur pilene på ark, hvite roser i vannglass med ulike farger som trekker til seg og farger rosene. Vi har snakket litt om hva luft er: vi kan ikke kjenne det eller se det, men det er der. Vi har klart å fange luft i plastposer og kjent at det er jo noe inni dem! Vi har blåst på fjør som er lett og reiser i lufta. Vi har brukt luft til å blåse bobler i vann og melk med sugerør. Dette var interessant da boblene ble ulike i vann og melk – boblene i melk vokste og ble mange bobler, mens i vann ble de borte igjen med en gang.

Vi har sådd blomsterfrø i potter som vi skal følge med på om spirer og hva som skjer. Når disse blir store nok til å plante ut, vil barna få dem hjem slik at dere kan stelle dem videre der (fordi i løpet av sommerferien vil de komme til å dø her uten stell…).

Vi følger med på de 2 bjørkene utafor gjerdet ved håndballbanen for å se hva som skjer på kvistene. Blir det grønne blader?

Ellers er sykkelsesongen godt i gang og barna syns det er stor stas å få være ute på håndballbanen å sykle.

**MAI:**

Mai kommer med veldig mange fridager! Men vi fortsetter med prosjektjobbing i natur, miljø og teknologi. Vi satser på mye bra vær så vi kan jobbe mye ute! Vi kommer til å være en del i gapahuken. Da kommer vi til å se på småkryp og maur. Kanskje vi prøver å spikke litt med de største. Vi går turer i nærområdet. Plukke opp litt søppel som kommer fram når snøen går, og snakker om ting som ikke hører hjemme i naturen.

Det vil komme på flere datoer i mai etter hvert over ting som skal skje i mai / juni. Det skjer mye for skolegruppa nå framover med fadderbesøk på skolen, kosekveld i barnehagen og tur på Andersnatten bl.a. De får egen info om datoer og opplegg.

Ellers skal 2012 og 2013 barna på tur til Hagan og på tur på setra i løpet av juni, så det er mye som skjer framover!

Hanne er tilbake fra permisjon i mai og skal jobbe 2 dager i uka. Merete jobber 3 dager i uka fra mai.

![C:\Users\Enger Barnehage\AppData\Local\Microsoft\Windows\Temporary Internet Files\Content.IE5\1MQEWUZ2\wood-anemone-739277_960_720[1].jpg]()